stanford-oval/wikipedia huggingface dataset:
בלאדשוט (סרט)
שחקנים ודמויות

וין דיזל - ריימונד "ריי" גאריסון / בלאדשוט
סם היואן בתפקיד ג'ימי דלטון
טובי קבל בתפקיד אקס
גאי פירס כד"ר אמיל הרטינג
למורן מוריס בתפקיד וילפרד ויגינס
טלולה ריילי בתפקיד ג'ינה דקארו
אלכס הרננדז בתפקיד טיבס
יוהנס האוקור יוהאנסון בתפקיד ניק בארי
אייזה גונזלס בתפקיד ק.ט.
הפקה > פיתוח

במארס 2012 הוכרז כי סרטי קולומביה רכשה את זכויות הסרט לדמות מבית Valiant Comics בלאדשוט, שתפיק בשיתוף פעולה עם Valiant Entertainment. ג'ף וודלו נשכר לכתוב את התסריט. באפריל 2015 הכריזו סרטי סוני ו-Valiant על עסקה בת חמישה סרטים כדי להביא את גיבורי העל של Valiant למסך הגדול, כולל בלודשוט. צ'אד סטהלסקי ודייוויד לייץ' נשכרו לביים את הסרט, מתוך תסריט מאת ואדלו ואריק הייסרר. סטהלסקי וליץ' העבירו בסופו של דבר את הפרויקט לכותבים אחרים. במרץ 2017 הוכרז דייב וילסון כבמאי הסרט. התסריטאי אדם קוזד נשכר לכתיבת התסריט.
הפקה > ליהוק

ביולי 2017 דווח כי ג'ארד לטו היה במשא ומתן מוקדם כדי לככב בסרט בשם, אך במרץ 2018 הוכרז כי וין דיזל יגלם את הדמות הראשית. בחודש מאי הוכרז על ליהוקים נוספים, כמו סם היואן, מייקל שין ואיזה גונזאלז. ביוני אותה השנה לוהקו בסרט טלולה ריילי ואלכס הרננדז לגלם את דמות בשם ג'ינה וחבר בצוות מדענים בשם טיבס, בהתאמה. מאוחר יותר, טובי קבל ויוהנס האוקור יוהאנסון לוהקו שניהם לתפקידים נבלים. באוגוסט 2018 נשכר למורן מוריס לגלם מדען צעיר בשם וילפרד וויגנס. באותו חודש דווח כי גיא פירס ניהל מגעים להחליף את שין, שנאלץ לצאת מהסרט בשל תזמון וסכסוכים משפחתיים על לוח הזמנים של ההפקה.
הפקה > צילומים

הצילומים החלו ב-6 באוגוסט 2018 בקייפטאון, דרום אפריקה ובפראג, צ'כיה, כאשר צילומים מסוימים נערכו בבודפשט, הונגריה באותו חודש. הצילומים הושלמו רשמית ב-25 באוקטובר 2018.
שיווק

הטריילר הראשון יצא ב-21 באוקטובר 2019. בטריילר התנגן שירו של ג'וני קאש "Memories Are Made of This".
הפצה

בלודשוט אמור לצאת לאקרנים ב-13 במרץ 2020 על ידי Sony Pictures Releasing, לאחר שלפני כן תוכנן היה לצאת לאקרנים ב-21 בפברואר 2020. בעקבות הצעדים למניעת מגפת הקורונה, שכללו סגירת בתי קולנוע ברחבי העולם, הסרט ישוחרר מוקדם מהרגיל, להורדה דיגיטלית, ב-24 במרץ 2020.
סרט המשך

מתוך כוונה להשיק יקום קולנועי משותף חדש של גיבורי-על, הוכרז כי אחרי בלאדשוט יופק סרט המשך, שני סרטים המבוססים על סדרת הקומיקס "Harbinger" ויגיע לשיאו עם סרט קרוסאובר בשם "Harbinger Wars".‏ בתחילה, סוני הייתה אמורה לפתח את סרט על Harbinger, בעוד שבלודשוט תוכנן כסרט הבא אחריו. ביוני 2018 הוכרז כי סרט שמתרכז סביב דמותה של גיבורת העל פיית' הרברט נמצא גם הוא בשלבי פיתוח.
בספטמבר 2019 הוכרז כי "Harbinger" יופץ על ידי Paramount Pictures.
מדינות ללא צבא

להלן רשימה של מדינות ללא צבא. המונח מדינה כוונתו מדינה עצמאית, ולכן הוא חל רק על מדינות ריבוניות ולא על שטחי חסות (למשל, גואם, איי מריאנה הצפוניים, ברמודה), אשר הגנתם היא באחריות של מדינה אחרת או צבא אחר. המונח "כוחות המזוינים" מתייחס להגנה ממשלתית וכל שימוש שהוא כדי לקדם את מדיניות הפנים והחוץ של הממשלה. ל-6 מתוך המדינות המפורטות (קוסטה ריקה, איסלנד, מאוריציוס, מונקו, פנמה וונואטו) אין צבא רשמי אך עדיין יש להם כוח צבאי לא משטרתי כלשהו.
הרוב המכריע של המדינות שבהן אין כוחות מזוינים הן איים (דומיניקה, גרנדה, איסלנד, קיריבטי, איי מרשל, מאוריציוס, מיקרונזיה, נאורו, פלאו, איי שלמה, סמואה, סנט לוסיה, סנט וינסנט והגרנדינים, טובאלו וונואטו) או מיקרו-מדינות (אנדורה, ליכטנשטיין, מונקו והוותיקן), למעט קוסטה ריקה ופנמה.
הערות שוליים

↑  Marshall Islands | Freedom House
↑  Top 10 Countries Without Military Forces | Top 10 Lists | TopTenz.net
↑  "Solomon Islands". Freedom House. נבדק ב-2019-10-26.
↑  "CIA - The World Factbook". Cia.gov. נבדק ב-2019-10-26.
↑  "CIA - The World Factbook". Cia.gov. נבדק ב-2019-10-26.
↑  "Royal Saint Lucia Police Force". Rslpf.com. 1961-11-04. נבדק ב-2019-10-26.
↑  https://www.resdal.org/atlas/atlas10-ing-09-the-caribbean.pdf
↑  Special Service Unit - Government of the Commonwealth of Dominica, web.archive.org, ‏2021-06-21
↑  10 המדינות הכי קטנות שמעולם לא שמעתם עליהן, באתר וואלה, 11 באוגוסט 2017
↑  Liechtenstein, U.S. Department of State
↑  "Inspection of Embassy Kolonia, Federated States of Micronesia (ISP-I-02-09)". United States Department of State. נבדק ב-2019-10-26.
↑  CIA - The World Factbook
↑  Micronesia | Freedom House
↑  "Nauru". The World Factbook. נבדק ב-2019-10-26.
↑  "Guns in Nauru: Facts, Figures and Firearm Law". Gunpolicy.org. נבדק ב-2019-10-26.
↑  "CIA - The World Factbook". Cia.gov. נבדק ב-2019-10-26.
↑  https://freedomhouse.org/report/freedom-world/2011/samoa
↑  Treaty Establishing the Regional Security System (1996), U.S. Department of State
↑  "Saint Lucian Military statistics, definitions and sources". Nationmaster.com. נבדק ב-2019-10-26.
↑  "PALAU". Encyclopedia of the Nations. נבדק ב-2019-10-26.
↑  "Palau". Freedom House. נבדק ב-2019-10-26.
↑  מקוסטה ריקה ועד איסלנד: מדינות בלי צבא, MSN בעברית, 9 באוקטובר 2016
↑  Vatican City - Defense, web.archive.org, ‏2006-11-22
↑  {{{מחבר}}}, Holy See (Vatican City), The World Factbook, Central Intelligence Agency, 2024-11-27
↑  "Iceland Defense Force". Global Security. נבדק ב-2019-10-26.
↑  Norway Post: Norway and Iceland to sign defence agreement
↑  "Vanuatu". Freedom House. נבדק ב-2019-10-26.
↑  "CIA - The World Factbook". Cia.gov. נבדק ב-2019-10-26.
↑  "Background Note: Mauritius". United States Department of State. נבדק ב-2019-10-26.
↑  "Mauritian Military Data". Nationmaster.com. נבדק ב-2019-10-26.
↑  "CIA - The World Factbook". Cia.gov. נבדק ב-2019-10-26.
↑  treaty with France, web.archive.org, ‏2007-10-21
↑  שלמה פפירבלט, מדינה בלי צבא. כך זה עובד בקוסטה ריקה, באתר הארץ, 22 באפריל 2011
↑  "CIA - The World Factbook". Cia.gov. נבדק ב-2019-10-26.
↑  "Panama military - Flags, Maps, Economy, Geography, Climate, Natural Resources, Current Issues, International Agreements, Population, Social Statistics, Political System". Photius.com. נבדק ב-2019-10-26.
מדינות ללא כוחות צבאיים  מדינות עם כוחות צבאיים סמליים בלבד
ג'ייק רוברטס

| --- | --- |

רוברטס, 2017
 לידה:  30 במאי 1955 (בן 69) גיינסוויל, טקסס, ארצות הברית
 שם במה:  אל דיאבלו פרד פלאט ג'ייק רוברטס ג'ייק סמית' ג'וניור הנחש הטקסני
 כינוי:  הנחש
 משקל:  113 ק"ג
 גובה:  1.98 מטר
 מקום מגורים:  הנדרסון, נבדה, ארצות הברית
 לאום:  אמריקאי
 קריירה מקצוענית:  1975–2015 (כ־40 שנה)
 מאמנים:  בוב רובלי גריזלי סמית' מוס מורובסקי
 תרגילי סיום:  DDT
 היכל התהילה:  2014
אורליאן סמית' ג'וניור (באנגלית: Aurelian Smith Jr.; נולד ב-30 במאי 1955) הידוע יותר בשם הבמה שלו, ג'ייק "הנחש" רוברטס הוא מתאבק עבר אמריקאי, המופיע בארגון ההיאבקות All Elite Wrestling‏ (AEW). הוא מוכר בעיקר בשל שתי תקופותיו בארגון ההיאבקות World Wrestling Federation (ה-WWF, כיום ה-WWE); הראשונה בין השנים 1986 ל-1992, והשנייה בין השנים 1996 ל-1997. כמו כן, רוברטס הופיע במספר ארגוני היאבקות נוספים: ב-National Wrestling Alliance‏ (NWA) בשנת 1983, ב-World Championship Wrestling‏ (WCW) בשנת 1992 ובארגון ההיאבקות המקסיקני Asistencia Asesoría y Administración‏ (AAA) בין השנים 1993 ל-1994 ואז פעם נוספת בשנת 1997. בנוסף, הוא הופיע בארגון ההיאבקות Extreme Championship Wrestling‏ (ECW) במהלך שנת 1997 וערך מספר הופעות בארגון ההיאבקות Total Nonstop Action Wrestling‏ (TNA) בין השנים 2006 ל-2008.
במהלך הקריירה שלו, רוברטס ניחן ביכולת הכריזמה שלו בראיונות, בשימוש בפן הפסיכולוגי בקרבות ובשימוש במהלך הסיום, ה-DDT. דמותו התאפיינה בכך שהוא הביא לזירה נחש, לרוב מסוג פיתון, ומכאן גם נגזר כינויו. בשנת 2012, הוא עבר לגור אצל חברו הוותיק, דיאמונד דאלאס פייג' בחיפוש אחר השבת חייו אל מסלולם התקין, כשהאחרון עזר לו בתהליך גמילה מהתמכרות לאלכוהול ולסמים. באפריל 2014, רוברטס הוכנס להיכל התהילה של ה-WWE ובשנת 2020, הוא הוכנס להיכל התהילה והמוזיאון של ההיאבקות המקצועית.
ביוגרפיה

אורליאן סמית' ג'וניור נולד ב-30 במאי 1955 בגיינסוויל, טקסס. אביו, אורליאן "גריזלי" סמית' (1932–2010), היה גם כן מתאבק. מערכת היחסים בין השניים הייתה מתוחה, כשהוא אף טען שהוא סבל מהתעללות מינית ומאלימות פיזית מאימו החורגת בילדותו. אחיו למחצה, מייקל סמית', ואחותו למחצה, רובין סמית', היו גם הם מתאבקים מקצועיים. בשלהי שנות ה-80, כל השלושה עבדו עבור ה-World Wrestling Federation (ה-WWF, כיום ה-WWE).
קריירת היאבקות מקצועית > All Elite Wrestling‏ (2019–היום)

ב-4 במרץ 2020, רוברטס ערך הופעת אורח מפתיעה בפרק של התוכנית השבועית Dynamite, כשהפריע לקודי. במהלך הדיאלוג עימו, רוברטס הצהיר שיש לו "לקוח", שמוכן להגיע ל-AEW כדי להפיל את קודי. אמירה זו בישרה על תפקידו של רוברטס בארגון כמנג'ר. שבוע לאחר מכן בתוכנית, רוברטס חשף שהלקוח שלו הוא המתאבק לאנס ארצ'ר.
אליפויות והישגים

הישגים בארגון ההיאבקות All-Star Wrestling Network - AWN (ג'ורג'יה)
אליפות העולם במשקל כבד של AWN (פעם אחת)
הישגים בארגון ההיאבקות Americas Wrestling Federation - AWF
אליפות פוארטו ריקו במשקל כבד של AWF (פעם אחת)
אליפות אמריקה במשקל כבד של AWF (פעם אחת)
הישגים בארגון ההיאבקות Bad Boys of Wrestling - BBOW
אליפות במשקל כבד של BBOW (פעם אחת)
הישגים בארגון ההיאבקות Georgia Championship Wrestling
אליפות הטלוויזיה הלאומית של NWA (פעם אחת)
אליפות הטלוויזיה העולמית של NWA (גרסת ג'ורג'יה) (פעמיים)
טורניר לילה חד פעמי (1984)
הישגים בארגון ההיאבקות Legends Pro Wrestling - LPW
היכל התהילה של LPW‏ (2010)
הישגים בארגון ההיאבקות Mid-South Wrestling Association
אליפות לואיזיאנה במשקל כבד של Mid-South (פעם אחת)
האליפות הצפון אמריקאית במשקל כבד של Mid-South (פעמיים)
אליפות הטלוויזיה של Mid-South (פעם אחת)
טורניר אליפות הטלוויזיה של Mid-South‏ (1986)
הישגים בארגון ההיאבקות Pro Wrestling Federation - PWF
אליפות הזוגות של PWF (פעם אחת)  - עם מייק בלייד
הישגים במגזין ההיאבקות Pro Wrestling Illustrated - PWI
PWI דירג אותו במקום ה-23 מתוך 500 המתאבקים הטובים ביותר לשנת 1991
המתאבק המשפיע של השנה (1996)
הישגים בהיכל התהילה והמוזיאון של ההיאבקות המקצועית
חבר היכל התהילה (2020)
הישגים בארגון ההיאבקות Smoky Mountain Wrestling - SMW
אליפות במשקל כבד של SMW (פעם אחת)
הישגים בארגון ההיאבקות Stampede Wrestling
האליפות הצפון אמריקאית במשקל כבד של Stampede (פעם אחת)
הישגים בארגון ההיאבקות World Class Championship Wrestling - WCCW
אליפות השלישיות העולמית של NWA (גרסת טקסס) (פעם אחת)  - עם כריס אדמס וג'ינו הרננדז
אליפות הטלוויזיה של WCCW (פעם אחת)
הישגים בארגון ההיאבקות World Wrestling Entertainment - WWE
חבר היכל התהילה (2014)
רוברטס במהלך הכנסתו להיכל התהילה של ה-WWE בשנת 2014
בוראץ באניה לוקה

ערך זה עוסק בקבוצת כדורגל. אם התכוונתם לקבוצת כדורסל, ראו .
מועדון הכדורגל בוראץ באניה לוקה (בסרבית: Борац Бања Лука / Borac Banja Luka) הוא מועדון כדורגל מבאניה לוקה, העיר הגדולה של רפובליקה סרפסקה, אחת משתי הישויות של בוסניה והרצגובינה. המועדון הוא אחד המובילים ברפובליקה סרפסקה, יחד עם לאוטר טרבינייה, מודריצ'ה וסלאבייה.
הקבוצה הגיעה למירב ההצלחה שלה בתקופת יוגוסלביה, אז זכתה פעם אחת בגביע היוגוסלבי ופעם אחת סיימה כסגנית המחזיקה.
היסטוריה

מועדון הכדורגל בעיר באניה לוקה הוקם בשנת 1926, ב-4 ביולי כאשר הוא נקרא תחילה "ראדניצ'קי פוטבול קלאב בוראץ" כאשר השם שונה בשנת 1945 ל"בוראץ". התואר הראשון של הקבוצה אי פעם בשנת 1928 כאשר זכתה בטורניר חובבני בעיר סרייבו.
הקבוצה שיחק תחילה שנתיים בליגה היוגוסלבית השלישית עד שהעפילה לליגה היוגוסלבית השנייה בעונת 1953. הקבוצה העפילה לראשונה לליגה היוגוסלבית הבכירה בעונת 1961/62, אך נשרה לליגת המשנה כבר באותה העונה. הקבוצה שיחקה עוד מספר שנים בליגת המשנה עד שחזרה לליגה הבכירה בעונת 1970/1971, כאשר בתקופה זו החזיקה הקבוצה מעמד ארבע עונות רצופות עד שירדה פעם נוספת לליגת המשנה. לאחר עונת 1974/75 חזרה הקבוצה לליגה הבכירה לקדנציה נוספת של חמש עונות, שנמשכה עד שנת 1980. בשנת 1988, בעודה בליגה השנייה, הקבוצה זכתה בגביע היוגוסלבי בפעם הראשונה והאחרונה בתולדותיה. בוראץ שיחקה תשע עונות בליגת המשנה עד שחזרה לליגה הבכירה בעונת 1989, בה שיחקה עד התפרקות יוגוסלביה והקמת בוסניה והרצגובינה בשנת 1992. הישג השיא של הקבוצה בליגה היוגוסלבית הייתה בעונת 1990/1991 – מקום רביעי. החל מהתפרקותה של יוגוסלביה הקבוצה שיחקה בליגת העל הבוסנית, אך בהמשך ירדה לליגה השנייה ממנה שבה בסיום עונת 2000/2001 עד עונת 2008/2007 הקבוצה שיחקה לסירוגין בליגה הראשונה והשנייה עד שבשנה זו שבה לליגת העל. בתום עונת 2009/2010 זכתה הקבוצה בפעם הראשונה בהיסטוריה בגביע הבוסני. סיום עונת 2010/2011 הקבוצה זכתה באליפות הראשונה בתולדותיה. בעקבות זאת, בעונה הבאה השתתפה הקבוצה במוקדמות ליגת האלופות, שם פגשה בסיבוב השני את מכבי חיפה. למרות ניצחון ביתי, בוראץ הודחה מהמפעל לאחר הפסד במשחק הגומלין בגלל הפרש שערים נחות. בסוף עונת 2015/2016 סיימה במקום ה-11 שהוא גם הלפני אחרון וירדה לליגה השנייה.
במשך השנים 7 משחקני הקבוצה שיחקו בנבחרת יוגוסלביה בכדורגל ומגרשה של הקבוצה, האצטדיון העירוני של באניה לוקה, אירח חמישה ממשחקי הנבחרת הלאומית. כיום, המגרש, למעט משחקיה של בוראץ משמש גם למשחקי של נבחרת סרפסקה בכדורגל, נבחרת שאיננה מוכרת על ידי גופי פיפ"א ואופ"א.
בוראץ באניה לוקה הוא אחד ממועדוני הכדורגל הוותיקים ביותר ביוגוסלביה ולכן בשנת 2006 נערך משחק הוקרה לציון 80 שנה למועדון בהשתתפות ענקית הכדורגל מסרביה, הכוכב האדום בלגרד.
תארים והישגים

ליגת העל של בוסניה והרצגובינה
אליפויות: 2011, 2021, 2024
הגביע הבוסני
סגנות: 2004
זכייה: 2010, 2024
הגביע היוגוסלבי
זכייה: 1988
סגנות: 1974
ליגת המשנה הבוסנית (סרפסקה)
זכייה (3): 2001, 2006, 2008
גביע מיטרופה
זכייה: 1992
שחקנים מפורסמים בעבר ובהווה

סרביה זוראן יוביצ'יץ'
סרביה דראגאן גוגלטה
בוסניה והרצגובינה אביד קובאצ'ביץ'
בוסניה והרצגובינה וולאדן גרויץ'
בוסניה והרצגובינה וולה טריוונוביץ'
בוסניה והרצגובינה דאמיר ממישביץ'
סרביה אוסטרליה סשה איליץ'
בוסניה והרצגובינה דארקו מאלטיץ'
קרואטיה אנטה מישה
בוסניה והרצגובינה אלכסנדר ווקוביץ'
בוסניה והרצגובינה טומיסלאב קנז
בוסניה והרצגובינה דארקו ליובויביץ'
מונטנגרו זוראן באטרוביץ'
בוסניה והרצגובינה מילוראד ראטקוביץ'
בוסניה והרצגובינה אוגניין וראנייש
ישראל רוסלן ברסקי
אצטדיון עירוני, באניה לוקה
לסלי סבה

אין תמונה חופשית
לֵסְלִי סֶבָּה (נפטר ב-2022) היה פרופסור למשפטים בפקולטה למשפטים של האוניברסיטה העברית בירושלים וראש המכון לקרימינולוגיה בפקולטה.
ביוגרפיה

סבה היה בעל תואר ראשון מאוניברסיטת אוקספורד (1964), תואר ראשון במשפטים מאוניברסיטת לונדון, ובעל רישיון לעריכת דין באנגליה ובישראל. סיים דוקטורט במשפטים באוניברסיטה העברית בירושלים בשנת 1976 והחל ללמד באותה שנה בפקולטה למשפטים שבאוניברסיטה העברית, מאז שנת 2001 בדרגת פרופסור מן המניין. לימד כמרצה אורח באוניברסיטאות רבות בחו"ל, ובין היתר באוניברסיטת הרווארד, אוניברסיטת קיימברידג' ואוניברסיטת קולומביה. שימש כיו"ר האגודה הישראלית לקרימינולוגיה.
מחקריו עסקו בזכויות הקורבן, זכויות ילדים, תאוריות של ענישה, זכויות אדם, סוציולוגיה של המשפט ומשפט פלילי בינלאומי. בשנת 1977 זכה ספרו על דיני חנינה בפרס על שם פנחס רוזן.
סבה היה ממייסדי האגודה לזכויות האזרח, וכיהן שנים רבות בהנהלתה.
התגורר בשכונת בקעה בירושלים.
נפטר ביולי 2022.
הערות שוליים

↑  פרסים מקרן פ. רוזן לשלושה מרצים, דבר, 16 במרץ 1977
| --- | --- |
בקרת זהויות :  NLI: 987007279739505171  LCCN: n77000429  VIAF: 72452760   WorldCat (עם VIAF): 72452760 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
פתאום עכשיו, פתאום היום

| --- | --- |

עטיפת המיני-אלבום הנושא את שם השיר שהוציא ארצי ב-1970
 סינגל בביצוע שלמה ארצי
 מתוך האלבום "שלמה ארצי" (1970); "אהבתיה" (מיני-אלבום, 1970)
 יצא לאור:  מרץ 1996
 שפה:  עברית 
 אורך:  3:08 (בעיבוד שבאלבום "שלמה ארצי")
 כתיבה:  תרצה אתר
 לחן:  יעקב הולנדר
 עיבוד:  אריה לבנון
 
שלמה ארצי ונשיא מדינת ישראל ראובן ריבלין מבצעים את השיר בהקלטה לקראת יום העצמאות ה-67
"פתאום עכשיו, פתאום היום", המוכר גם בפתיחת הפזמון: אֲהַבְתִּיהָ (כך הוא נקרא בפי הזמר החל מ-1994), הוא שיר שנכתב על ידי המשוררת תרצה אתר והולחן על ידי יעקב הולנדר. השיר בעיבודו של אריה לבנון בוצע על ידי שלמה ארצי בפסטיבל הזמר והפזמון 1970 והגיע למקום הראשון. היה זה להיטו הראשון של ארצי.
ארצי ביצע את השיר בפסטיבל בטרם השתחרר משירות סדיר בלהקת חיל הים, ולתחרות בבנייני האומה הופיע לבוש מדים. השיר זכה בפסטיבל, אך אתר נאלצה להיעדר מהאירוע עקב מותו של אביה נתן אלתרמן מספר שבועות קודם לכן.
השיר הופיע בעיבוד שונה באלבום הבכורה של ארצי, "שלמה ארצי", וכן במיני-אלבום הנושא את שם השיר (שיצאו שניהם ב-1970), ובאלבומים נוספים שהוציא מאוחר יותר. השיר זכה להצלחה רבה ובסוף שנת 1970 אף נבחר למקום הראשון במצעד הפזמונים העברי השנתי כשארצי נבחר לזמר השנה. במרוצת השנים התקבע השיר כנכס צאן ברזל: הוא נבחר בין 500 השירים הטובים ביותר בזמר העברי ב"מצעד של המדינה" שנערך בשנת 2009, הגיע למקום השני ברשימת שיריו הטובים ביותר של שלמה ארצי במצעד שנערך בגלגלצ בשנת 2007, ולמקום ה-22 במצעד "פעמוני היובל" לבחירת השירים העבריים האהובים ביותר שנערך בערוץ 1 בשנת 1998 במסגרת חגיגות שנת ה-50 למדינת ישראל.
בשנת 1994, לקראת "המופע המשולש", הוקלט ארצי את השיר מחדש והוציא אותו כסינגל בשם "אהבתיה" בליווי קליפ.
לאלבום שהוציא בשנת 2000 קרא ארצי, בפרפרזה לשיר, "אהבתיהם", ובו הקליט גרסה מחודשת לשיר (בעיבודו של אבי סינגולדה), שממנה השמיט כמה בתים שהופיעו בביצוע המקורי.
השיר בוצע פעמים רבות בגרסאות כיסוי, אחת מהן מופיעה באלבום המופע "כמו ציפור בחדר" בביצוע להקת חינוך מיוחד.
שיבוש המילה "אהבתיה" בשיר וזיהויה בטעות כמילה "אבטיח" הם המקור לשם אתר האינטרנט "אבטיח", המתעד שיבושים דומים בשירים עבריים.
הערות שוליים

↑   קליפ לשיר המוקלט מחדש מ-1994, סרטון בערוץ "של שלמה ארצי", באתר יוטיוב.
↑  רשימת ביצועי השיר באתר אקו"ם
↑  מתקנים ת'טעויות באמצע השיר, באתר ynet, 25 באוקטובר 2001
אנטון גאי

אנטון גאי (בדנית: Anton Gaaei; נולד ב-19 בנובמבר 2002 בוויבורג שבדנמרק) הוא כדורגלן דני המשחק בעמדת המגן הימני באייאקס מליגת העל ההולנדית.
קריירת מועדונים

גאי גדל במחלקת הנוער של ויבורג. בשנת 2021 החל לשחק בקבוצה הבוגרת של המועדון במסגרת ליגת העל הדנית. הוא ערך 38 הופעות ליגה במדי הקבוצה הבוגרת של המועדון.
ב-17 באוגוסט 2023 חתם גאי על חוזה לחמש שנים באייאקס מליגת העל ההולנדית.
קריירה בינלאומית

גאי הוא חלק מסגל נבחרת דנמרק עד גיל 21.
הערות שוליים

↑  Ajax signs Anton Gaaei באתר הרשמי של אייאקס, 17 באוגוסט 2023 (באנגלית)
דבר לא קרה

| --- | --- |
 סינגל בביצוע דני רובס
 מתוך האלבום מסגרות
 יצא לאור:  1983 
 סוגה:  מוזיקת פופ 
 שפה:  עברית 
 כתיבה:  דני רובס 
 לחן:  דני רובס 
 עיבוד:  מתי כספי 
 
"דבר לא קרה" הוא שיר שנכתב והולחן על ידי דני רובס. השיר מופיע באלבומו של רובס, "מסגרות", שיצא בשנת 1983. את העיבוד המוזיקלי לשיר עשה מתי כספי.
רקע לכתיבת השיר

השיר להצלחה רבה והושמע רבות ברדיו. רובס סיפר בראיון לרדיו על השיר:
ניגנתי אז עם אריק סיני, והיינו נוסעים שעות בדרכים. אריק אוהב לספר סיפורים, והוא סיפר על מישהי שגרה מולו שמאוד מצאה חן בעיניו. סיני ניסה לחזר בעדינות אחר האישה שפגש ולא הצליח, ניסה וניסה, ודבר לא קרה. "יאללה, בוא נכתוב על זה שיר. זה מין סיפור כזה על נסיון חיזור עדין".
השיר צעד במצעד הפזמונים של רשת ג' 13 שבועות ובשיאו הגיע למקום הראשון. באפריל 2024 אירחה חבורת זהו זה! את רובס בשיר זה.
הערות שוליים

↑  דבר לא קרה – מילים וביצועים | רובס, דני, 1957- מלחין מחבר מעבד מוזיקלי מבצע | מוזיקה | הספרייה הלאומית, באתר www.nli.org.il
↑  14-15.2.1984 – פזמונט, באתר pizmonet.co.il
↑   זהו זה! ודני רובס | דבר לא קרה (שיר) LIVE, סרטון בערוץ "כאן 11 - תאגיד השידור הישראלי", באתר יוטיוב (אורך: 04:12)
נורמנדי

ערך זה עוסק באזור בצפון צרפת. אם התכוונתם לפלישה לנורמנדי במלחמת העולם השנייה, ראו .
מפת נורמנדי
נורמנדי (או נורמנדיה; בצרפתית: Normandie) הוא אזור בצפון צרפת. חשיבותו של אזור זה בעבר הייתה עצומה, כאשר דוכסות נורמנדיה שלטה לתקופת מה על חלקים נרחבים מאירופה והוציאה מתוכה מנהיגים נורמנים ובהם ויליאם הכובש.
חבל נורמנדי חולק בשנות החמישים לשני חבלים, נורמנדי עילית ונורמנדי תחתית, שחולקו לשישה מחוזות. חלוקה זו התקיימה עד שב-1 בינואר 2016 אוחד החבל מחדש. הבירה והעיר הגדולה ביותר בנורמנדי היא רואן (Rouen), בה מתגוררים 114,000 תושבים. העיר שוכנת לגדות נהר הסן (Seine), אשר לגדותיו שוכנת גם פריז. ערים נוספות הן שרבור (Cherbourg), קן (Caen; אין להתבלבל עם העיר קאן, Cannes, שבדרום צרפת) ולה הבר (Le Havre), עיר הידועה בקו המעבורת הוותיק שלה לבריטניה.
איי התעלה נחשבים מבחינה תרבותית והיסטורית לחלק מנורמנדי, ובצרפתית הם נקראים "האיים האנגלו-נורמניים" (Les Iles Anglo-Normandes).
היסטוריה

"הפיף של נורמנדי" נוצר בראשונה עבור המנהיג הוויקינגי רולו. לאחר שכשל בכיבוש פריז בשנת 911 הוא נשבע כווסאל למלך פרנקיה המערבית, קרל הקירח. בתמורה לנאמנותו העניק לו המלך את אזור נורמנדי, שנכבש על ידי רולו ובעלי בריתו הוויקינגים. השם "נורמנדי" בא ממוצאו הוויקינגי של רולו (נורסמן, אנשי הצפון, או Normanni בלטינית).
צאצאיו של רולו ושל אנשיו אימצו את השפה הגאלו-רומאנית של האזור והתערו בחברה המקומית. כך הם הפכו לנורמנים, ערבוב של דוברי נורמנית ממוצא סקנדינבי, גאלו-נורדי, אורקדי, אנגלו-דני, וכן תושבים פרנקים וגאלים.
צאצאו של רולו, ויליאם דוכס נורמנדי (ויליאם הכובש), הפך למלך אנגליה ב-1066 לאחר הכיבוש הנורמני, ששיאו היה בקרב הייסטינגס, אך עדיין שמר את השלטון בדוכסות נורמנדי לו ולצאצאיו. ב-1204, במהלך שלטונו של המלך ג'ון, כבשה צרפת תחת שלטונו של פיליפ השני את נורמנדי, בעוד שאיי התעלה נשארו בשליטת אנגליה. ב-1259 מלך אנגליה הנרי השלישי הכיר בתביעות הצרפתית לנורמנדי היבשתית, אולם יורשו נלחם לעיתים קרובות על מנת להחזיר את האזור לשלטון אנגלי.
נורמנדי הצרפתית נכבשה על ידי האנגלים במהלך מלחמת מאה השנים מספר פעמים, עד שחזרה סופית לשלטון צרפתי בשנת 1468. לאחר המלחמה חזר השגשוג לאזור עד למלחמות הדת, אז ערים רבות בנורמנדי הצטרפו לרפורמציה ופרצו קרבות רבים ברחבי החבל. במהלך המהפכה הצרפתית נורמנדי תמכה ברעיון הרפובליקה והתנגדה ליעקובינים.
ב-1942, במהלך מלחמת העולם השנייה, הכוחות הבריטיים, הקנדיים והאמריקאיים, כהכנה לפלישה במערב אירופה, ערכו את הפשיטה על דייפ, שתוצאותיה היו הרסניות. מאוחר יותר נפתחה בנורמנדי המערכה המוצלחת יותר של פלישה לאירופה הנאצית שנקראה "הפלישה לנורמנדי". ערים רבות באזור כמו קן, שרבור וקרנטן סבלו מקרבות עזים ונהרסו כמעט לגמרי.
היסטוריה > איי התעלה

אף על פי שהבריטים ויתרו על תביעותיהם לנורמנדי היבשתית ולשטחים צרפתיים אחרים ב-1801, השליט האנגלי עדיין שומר על התואר "דוכס נורמנדי" באיי התעלה. האיים נחשבים כיום ל"נסיכויות כתר בריטיות" ואינם שייכים לבריטניה. לכן הרמת הכוסית הרשמית באיים אינה "המלך", כמו בבריטניה, אלא "המלך, הדוכס שלנו".
תרבות > ארכיטקטורה

מבחינה ארכיטקטונית, הקתדרלות, המנזרים והטירות של נורמנדי מאפיינות את הדוכסות הישנה בדומה לאדריכלות הנורמנית באנגליה לאחר הכיבוש הנורמני ב-1066.
אדריכלות מקומית בנורמנדי עילית כוללת בעיקר מבנים העשויים בחלקם מעץ המזכירים מבנים אנגליים יומיומיים מאותה התקופה. מבנים אורבניים עתיקים רבים נהרסו במהלך הקרבות של מלחמת העולם השנייה באזור. הערים נבנו מחדש בסגנונות הבנייה של שנות החמישים והשישים. לה הבר, שנבנתה מחדש לאחר המלחמה, קיבלה מעמד של אתר מורשת עולמית ב-2005.
האדריכלות בנורמנדי תחתית, וכן באיי התעלה, ניצלה את הגרניט השכיח באזור. הדוגמה הטובה והמרהיבה ביותר לבנייה מגרניט היא מון סן מישל.
תרבות > ספרות

עם הסופרים הצרפתים החשובים שיצאו מנורמנדי נמנים פייר קורניי, מדליין דה סקודרי, גוסטב פלובר, גי דה מופסאן, אנדרה ברטון, מוריס לאבלאן, אוקטב מירבו ועוד.
תרבות > ציור

החל משנות השישים של המאה ה-19 ציירים שעבדו בטבע, מחוץ לסטודיו (בעיקר מזרם האימפרסיוניזם), נמשכו לנורמנדי בעיקר בשל קלות ההגעה אליה ברכבת מפריז. קלוד מונה רכש בית בעל גנים מרהיבים בכפר ז'יברני, שם הוא צייר חלק מציוריו המפורסמים ביותר. הבית כיום הוא אחת מהאטרקציות התיירותיות הפופולריות ביותר בנורמנדי. גם החופים היפים של האזור משכו אליהם ציירים רבים.
בין האמנים החשובים שנולדו באזור: ניקולא פוסן, מרסל דושאן, אז'ן בודן ועוד.
תרבות > דת

הקתדרלות של נורמנדי השפיעו במהלך מאות שנים על הדת והפוליטיקה באזור ובצרפת כולה. מון סן מישל, לדוגמה, היה אתר עלייה לרגל חשוב ביותר. קדושים רבים השפיעו על האזור או יצאו ממנו, בהם:
אובר הקדוש - המייסד של מון סן מישל.
תומאס בקט - אנגלו-נורמני שהוריו הגיעו מרואן. לאחר מותו היה מרכזה של כת חשובה בנורמנדי.
ז'אן ד'ארק - הועלתה למוקד ברואן, שם ניתן לראות גם היום אזכורים רבים שלה.
לנורמנדי אין קדוש מגן רשמי, אם כי באופן לא-רשמי מוזכר בדרך כלל מיכאל הקדוש בתפקיד הזה.
תרבות > אוכל ושתייה

נורמנדי מפורסמת באזורי הכפר הנרחבים שלה בהם יש שטחים נרחבים למרעה בשביל בקר וכן מטעים בהם מגדלים בעיקר תפוחים. מוצרי החלב של האזור מפורסמים בכל העולם; אחת הגבינות הפופולריות ביותר מהאזור היא הקממבר. החמאה הנורמנדית נחשבת לטובה ביותר וכן השמנת הנורמנדית, שתיהן משמשות רבות בבישול המקומי. בחבל יש דגים ופירות ים מאיכות מעולה, והצדפות שנשלות באזורי החופים נחשבות למטעמים ברחבי צרפת. נורמנדי היא האזור החשוב ביותר בצרפת לגידול וייצוא צדפות.
בנורמנדי כמעט ולא מיוצר יין שכן המשקה המסורתי בה הוא הסיידר. ברנדי התפוחים, שהסוג המפורסם ביותר שלו הוא קלבדוס, גם הוא פופולרי ביותר. מסורת נורמנדית שעדיין נהוגה באזור היא "הפסקה נורמנדית", הפסקה בין מנות הארוחה שנועדה לשתיית כוסית קלבדוס.
התפוחים הרבים באזור משמשים גם בבישול המקומי, כמו ברטבים לצדפות או בתוך מאפים. אחת המנות הקלאסיות של האזור היא הפלאן הנורמנדי. במטבח הנורמנדי הבשרים הפופולריים ביותר הם ברווז, עוף, אווז או ארנב.
מנורמנדי יצא הטבח המפורסם בן המאה ה-14, גיום טירה, שהיה טבחם של המלכים שארל החמישי ושארל השישי וכתב את ספר הבישול הצרפתי הראשון.
תרבות > סמלים

הדגל המסורתי של נורמנדי, הכולל שני נמרים צועדים בזהב על רקע אדום, נראה גם היום בכל האזור. הנמרים מסמלים את כוחם ואומץ לבם של בני נורמנדי כלפי החבלים השכנים.
הגרסה ההיסטורית שכללה שלושה נמרים (הידועים בשפה הנורמנית כ"שלושת החתולים") משמשת היום מספר ארגונים ופרטים, במיוחד אלו התומכים באיחוד נורמנדי עם איי התעלה.
דגל של  נורמנדי
דגל צלב נורדי
סמל דוכסות נורמנדי
דגל עם שלושה אריות
סמל האי גרנזי
סמל האי ג'רזי
דגלים נורמנדיים בפסטיבל השפה הנורמנית בג'רזי
דגל האי סרק